
	  РЕПУБЛИКА БЪЛГАРИЯ
  Министерство на образованието и науката
  Регионално управление на образованието – Шумен



З А П О В Е Д

[bookmark: _Hlk107905165]На основание чл. 90, ал. 2 от Кодекса на труда, във връзка с чл. 217, ал. 5 от Закона за предучилищното и училищното образование и чл. 4 от Наредба № 16 от 1 юли 2022 г. за провеждане на конкурси за заемане на длъжността „директор“ в държавните и общинските институции в системата на предучилищното и училищното образование (Наредбата) 


О Б Я В Я В А М

Конкурс за заемане на длъжността „директор” на следните училища на територията на област Шумен:

	№
	ИМЕ НА УЧИЛИЩЕТО
	НАСЕЛЕНО МЯСТО
	ОБЩИНА

	1.
	ОУ "Христо Ботев"
	с. Златар
	Велики Преслав

	2.
	СУ "Никола Й. Вапцаров"
	с. Венец
	Венец

	3.
	ОбУ "Св. св. Кирил и Методий"
	с. Бяла река
	Върбица

	4.
	СУ "Св. Паисий Хилендарски"
	гр. Върбица
	Върбица

	5.
	ОУ "Христо Смирненски"
	с. Пристое
	Каолиново

	6.
	ОбУ "Йордан Йовков"
	с. Браничево
	Каолиново

	7.
	ОУ "Христо Ботев"
	с. Вълнари
	Никола Козлево

	8.
	ОУ "Св. св. Кирил и Методий"
	с. Царев брод
	Шумен

	9.
	VI ОУ "Еньо Марковски"
	гр. Шумен
	Шумен



І. Характер на работа: 
Директорът на училището ръководи образователния процес в институцията в съответствие с държавната политика в областта на образованието, планира, организира, координира, контролира и отговаря за цялостната административно-управленска и финансова дейност в институцията.

II. Изисквания към кандидатите за заемане на длъжността:
1. Да са български граждани; граждани на други държави членки на Европейския съюз или на държава страна по споразумението на Европейското икономическо пространство или на Конфедерация Швейцария; чужди граждани, ако са предложени по междудържавни спогодби; продължително пребиваващи в страната граждани на трети държави, получили право на достъп до пазара на труда в Република България при условията и по реда на Закона за трудовата миграция и трудовата мобилност; продължително пребиваващи в страната чужди граждани – при получено съгласие на началника на съответното регионално управление на образованието, или дългосрочно и постоянно пребиваващи в страната чужди граждани. 
2. Да имат не по-малко от 5 години учителски стаж.
3.Да притежават диплома за висше образование с образователно-квалификационна степен „магистър“. 
4. Да имат придобито образование и квалификация, които да позволяват изпълнението на чл. 33, ал. 4 от Наредба № 15 за статута и професионалното развитие на учителите, директорите и другите педагогически специалисти(изпълнение на норма за преподавателска работа).
5. Да не са осъждани за умишлено престъпление от общ характер независимо от реабилитацията.
6. Да не са лишени от правото да упражняват професията.
7. Да не страдат от заболявания и отклонения, които застрашават живота и здравето на децата и учениците, определени с Наредба № 4 от 2016 г. за заболяванията и отклоненията, при които не може да се заема длъжност на педагогически специалист.
Изискването на т. 5 не се прилага за лицата, осъдени по наказателни дела, посочени в чл. 1 от Закона за политическа и гражданска реабилитация на репресирани лица.

III. Начин на провеждане на конкурса: 
Конкурсът се провежда в два етапа:
1. писмен изпит, който включва решаване на тест;
2. събеседване с кандидата, което включва и решаване на казуси, и защита на концепция за стратегическо управление на институцията.

IV. Необходими документи за участие в конкурса:
1. Заявление за участие в конкурса (Приложение № 1 към чл. 8, ал. 1 от Наредбата).
2. Копие от диплома за придобита образователно-квалификационна степен на висше образование или удостоверение за признаване на придобито висше образование от чуждестранни висши училища и документ за придобита професионална квалификация „учител“. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата на издаване и висшето училище, издало дипломата, а ако документът за признаване на придобитото в чужбина висше образование е вписан в регистрите за академично признаване на Националния център за информация и документация, в заявлението се посочват номер и дата на издаване, като копие на диплома или удостоверение не се прилага;
3. Копие от документ, удостоверяващ изискуемия стаж – трудова, служебна или осигурителна книжка или копие на друг документ, удостоверяващ такъв стаж (удостоверение за осигурителен стаж -УП-3);
4. Документ за проведен медицински преглед, удостоверяващ липсата на заболяванията по чл. 2 от Наредба № 4 от 2016 г. за заболяванията и отклоненията, при които не може да се заема длъжност на педагогически специалист – оригинал;
5. Карта за предварителен медицински преглед (когато са изтекли повече от три месеца от последното прекратяване на трудовото/служебното правоотношение на кандидата);
6. Концепция за стратегическо управление на институцията за период от три години до 10 стандартни печатни страници, едностранно разпечатани, формат А4, шрифт Times New Roman 12 pt, разстояние между редовете 1,15 lines. Концепцията се представя в запечатан непрозрачен плик, освен в случаите когато заявлението и концепцията се подават по електронен път;
7. Други документи, в това число: за придобита професионално квалификационна степен, допълнителна квалификация и др.

V. Място и срок за подаване на документите: 
Документите се подават в Регионално управление на образованието - Шумен, адрес: гр. Шумен, ул. „Цар Калоян” № 1 или по електронен път - на електронна поща: mail@ruo-shumen.bg  (подписани с електронен подпис от кандидата) в срок от 13.06. 2025 г. до 17:30 ч. на 14. 07. 2025 г., включително и по електронната поща.
Лице за контакт: Елица Йорданова, телефон за връзка: 054/800-373.
При подаването на документите се представят и оригиналите за сравняване.
Копията от представените документи следва да са ясни и четливи.
Копията от документите, удостоверяващи трудовия стаж, следва да съдържат всички попълнени страници от тях и да са оформени до датата на подаване на документите. 
Подаването на писмено заявление и приложенията към него се извършва лично от всеки кандидат или чрез пълномощник в деловодството на Регионалното управление на образованието – Шумен.
Заявлението и приложенията към него може да се подават и по електронен път на обявената електронна поща, като в този случай заявлението и концепцията следва да бъдат подписани от кандидата с електронен подпис. Концепцията следва да бъде във формат PDF, в криптиран вид чрез един от следните формати: „.7z“, „.zip“ или „.rar“. 
При подаване на заявленията на кандидатите или на пълномощниците им се предоставя или изпраща по електронна поща на кандидата длъжностна характеристика за конкурсната длъжност.
Неразделна част от настоящата заповед е списък на нормативните актове, които кандидатите за длъжността „директор“ на държавните и общинските училища следва да познават.
Контрол по изпълнение на заповедта ще осъществявам лично.

Светлана Милева

Началник на РУО - Шумен

Рег. №

РУО-Шумен


